b'\n_START_ARTICLE_\nDer Hohenfriedberger\n_START_PARAGRAPH_\nDer Hohenfriedberger (ogs\xc3\xa5 kaldet Hohenfriedeberger, Armeemarsch I, 1c; I, 21 og III, 1b) er en af de mest kendte tyske milit\xc3\xa6re marcher. Marchens titel skal minde om Preussens sejr over \xc3\x98strig og Sachsen den 4. juni 1745 i den Anden Schlesiske Krig i Slaget ved Hohenfriedeberg._NEWLINE_Marchen blev benyttet i begyndelsen af filmen Stalingrad, og i scener i Barry Lyndon, hvor den preussiske h\xc3\xa6r vises i Den Preussiske Syv\xc3\xa5rskrig. Eftersom Hohenfriedeberger delvis benyttes i K\xc3\xb6niggr\xc3\xa4tzer-marchen, kan den ogs\xc3\xa5 h\xc3\xb8res i Indiana Jones og det sidste korstog under scenerne med bogafbr\xc3\xa6nding.'